Document ID: 31993R3560

ΚΑΝΟΝΙΣΜΟΣ (ΕΚ) αριθ. 3560/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την τροποποίηση του κανονισμού (ΕΟΚ) αριθ. 2698/93 με τον οποίο θεσπίζονται οι λεπτομέρειες εφαρμογής στον τομέα του χοιρείου κρέατος του καθεστώτος το οποίο προβλέπουν οι προσωρινές συμφωνίες συνδέσεως ανάμεσα στην Κοινότητα και την Πολωνία, την Ουγγαρία και την πρώην Τσεχική και Σλοβακική Ομοσπονδιακή Δημοκρατία και τον καθορισμό των διαθέσιμων, για την περίοδο από 1ης Ιανουαρίου έως 31 Μαρτίου 1994, ποσοτήτων των εισαγωγών των προερχομένων από την Τσεχική Δημοκρατία και τη Σλοβακική Δημοκρατία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2235/93 (2), και ιδίως το άρθρο 1,
ότι η προσωρινή συμφωνία για το εμπόριο και τα συνοδευτικά μέτρα με την Τσεχική Δημοκρατία και τη Σλοβακική Δημοκρατία εφαρμόζεται προσωρινά από την 1η Μαρτίου 1992 (3)- ότι η Κοινότητα συνήψε, στις 20 Δεκεμβρίου 1993 πρόσθετα πρωτόκολλα της συμφωνίας αυτής με την Τσεχική Δημοκρατία και τη Σλοβακική Δημοκρατία μετά τη διάλυση της Τσεχικής και Σλοβακικής Ομοσπονδιακής Δημοκρατίας, την 1η Ιανουαρίου 1993- ότι τα πρόσθετα αυτά πρωτόκολλα προβλέπουν, ιδίως, την κατανομή ανάμεσα στα δύο διάδοχα κράτη των κοινοτικών παραχωρήσεων που χορηγούνται με την προσωρινή συμφωνία-
ότι τα πρόσθετα πρωτόκολλα προβλέπουν τη χορήγηση χωριστών ποσοστώσεων για την Τσεχική Δημοκρατία και τη Σλοβακική Δημοκρατία, από την 1η Ιανουαρίου 1994- ότι απαιτείται, επομένως, να προβλεφθούν ορισμένες λεπτομέρειες εφαρμογής για το σκοπό αυτό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2698/93 της Επιτροπής (4) τροποποιείται ως εξής:
1. Το άρθρο 1 πρώτο εδάφιο αντικαθίσταται από το ακόλουθο κείμενο:
"Κάθε εισαγωγή στην Κοινότητα, η οποία πραγματοποιείται με βάση το καθεστώς που ορίζεται στο άρθρο 14 παράγραφοι 2 και 4 των προσωρινών συμφωνιών των προϊόντων που υπάγονται στις ομάδες 1, 2, 3, 4, 5, 6, 7, 8, 9, 10, 11, 12, και 13 που προβλέπονται στο παράρτημα Ι του παρόντος κανονισμού υπάγεται στην προσκόμιση πιστοποιητικού εισαγωγής."
2. Το παράρτημα Ι μέρος Γ αντικαθίσταται από τα μέρη Γ και Δ του παραρτήματος Ι του παρόντος κανονισμού.
Άρθρο 2
Οι διαθέσιμες ποσότητες που λαμβάνονται υπόψη για τις αιτήσεις των πιστοποιητικών εισαγωγής, οι οποίες θα υποβληθούν από την 1η έως τις 10 Ιανουαρίου 1994, για τα προϊόντα τα προερχόμενα από την Τσεχική Δημοκρατία και τη Σλοβακική Δημοκρατία, ορίζονται στο παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1993.

Labels: 3
18
17